**![SWULOGO[1]]()**

**คำแนะนำการประเมิน**

**ความรู้ความสามารถ ทักษะ และสมรรถนะ ที่จำเป็นสำหรับตำแหน่งที่จะประเมิน**

**เพื่อขอเลื่อนระดับตำแหน่งสูงขึ้นของพนักงานมหาวิทยาลัยสายปฏิบัติการ กลุ่มประเภทวิชาชีพเฉพาะหรือเชี่ยวชาญเฉพาะ ระดับชำนาญการ และกลุ่มประเภททั่วไป ระดับชำนาญงาน**

1. ผู้ประเมินตำแหน่งระดับชำนาญงาน และระดับชำนาญการ ได้แก่ คณะกรรมการประจำส่วนงาน
2. ผู้ขอรับการประเมินต้องมีผลการประเมินความรู้ความสามารถ ทักษะ และสมรรถนะ ที่จำเป็นสำหรับตำแหน่งที่จะประเมิน ไม่ต่ำกว่าระดับ “ดี”
3. คำจำกัดความและเกณฑ์การตัดสินความรู้ความสามารถ ทักษะ และสมรรถนะ ที่จำเป็นสำหรับตำแหน่งที่จะประเมิน โดยแบ่งเกณฑ์การตัดสินออกเป็น ๔ ระดับ ดังนี้

๓.๑ ดีเด่น

๓.๒ ดีมาก

๓.๓ ดี

๓.๔ พอใช้

**คำจำกัดความและเกณฑ์การตัดสิน
ความรู้ความสามารถ ทักษะ และสมรรถนะ ที่จำเป็นสำหรับตำแหน่งที่จะประเมิน**

|  |
| --- |
| **๑. การคิดวิเคราะห์ (Analytical Thinking**) หมายถึง การทำความเข้าใจสถานการณ์ อธิบายประเด็น สถานการณ์ ปัญหาโดยการแยกข้อมูลที่ได้รับออกเป็นประเด็นย่อยๆ หรือการกำหนดกรอบแนวคิด ประเด็นหลัก โดยการเชื่อมต่อความสัมพันธ์ระหว่างส่วนต่างๆ ที่เกี่ยวข้องกัน อย่างเป็นระบบ เพื่อให้ได้ข้อสรุปในการปฏิบัติงานที่มีประสิทธิภาพและประสบผลสำเร็จ  |
| **ระดับ** | **เกณฑ์การตัดสิน** |
| พอใช้ | ๑. มีความเข้าใจสถานการณ์ ประเด็นปัญหา โดยสามารถวิเคราะห์สถานการณ์หรือแตกประเด็นปัญหาออกเป็นส่วนย่อยๆ ได้* รู้ขอบเขต เข้าใจสถานการณ์ ผลที่ต้องการจากข้อมูลที่วิเคราะห์
* ระบุประเด็นย่อยๆ ของข้อมูล ปัญหา สถานการณ์ได้

๒. เข้าใจความสัมพันธ์ขั้นพื้นฐานของปัญหา หรืองานโดยสามารถระบุเหตุและผล ข้อดี ข้อเสียในประเด็นต่างๆ และวางแผนงานตามลำดับความสำคัญ* รวบรวมข้อมูลที่เกี่ยวข้องมาประกอบการวิเคราะห์
* จัดลำดับความสำคัญ/เร่งด่วน ความเป็นเหตุเป็นผล
* แยกข้อดีข้อเสียของประเด็นต่างๆ ได้
* วิเคราะห์ความสัมพันธ์และแตกประเด็นปัญหาของงานที่ตนเองรับผิดชอบ กับงานที่เกี่ยวข้องในกระบวนงานเดียวกันได้
 |
| ดี | ใช้เกณฑ์เดียวกับระดับพอใช้ และต้องเข้าใจความสัมพันธ์ที่ซับซ้อนของปัญหาหรืองาน* เชื่อมโยงเหตุปัจจัยที่ซับซ้อนของเหตุการณ์ ประเด็นต่างๆ ได้
* กำหนดขั้นตอนการดำเนินงานออกเป็นรายละเอียดที่มีผู้เกี่ยวข้องหลายฝ่ายได้อย่างมีประสิทธิภาพ
* วางแผนขั้นตอนการดำเนินงานที่มีผู้เกี่ยวข้องหลายฝ่ายได้อย่างมีประสิทธิภาพ
 |
| ดีมาก | ใช้เกณฑ์เดียวกับระดับดี และต้องสามารถวิเคราะห์ วางแผน และคาดการณ์ปัญหา พร้อมวางแนวทางป้องกันปัญหาล่วงหน้าในงานที่ซับซ้อนได้* แยกประเด็นปัญหาที่เชื่อมโยงซับซ้อนออกเป็นส่วนๆ
* หาแนวทางเลือกที่ดีที่สุดเพื่อการแก้ปัญหา
* กำหนดขั้นตอนการดำเนินงานต่างๆ ของงานที่ซับซ้อน และหาทางป้องกันปัญหาไว้ล่วงหน้า
 |
| **ระดับ** | **เกณฑ์การตัดสิน** |
| ดีเด่น | ใช้เกณฑ์เดียวกับระดับดีมาก และต้องสามารถใช้เทคนิคและรูปแบบต่างๆ ในการกำหนดแผนงานการทำงาน และหาทางเลือกสำหรับป้องกัน หรือแก้ไขปัญหาที่เกิดขึ้น* ใช้วิธีวิเคราะห์ด้วยเทคนิคที่เหมาะสม เป็นระบบ หลากหลายรูปแบบ ในการแยกประเด็น ปัญหาที่สลับซับซ้อนออกเป็นส่วนๆ เพื่อหาทางเลือกในการแก้ปัญหาและการพิจารณาข้อดี ข้อเสียของทางเลือกแต่ละทาง
 |

|  |
| --- |
| **๒. การมองภาพองค์รวม(Conceptual Thinking)** หมายถึงการคิดในเชิงสังเคราะห์ มองภาพองค์รวมจนได้เป็นกรอบความคิดหรือแนวคิดใหม่อันเป็นผลมาจากการสรุปรูปแบบ ประยุกต์แนวทางต่าง ๆ จากสถานการณ์หรือข้อมูลหลากหลาย และนานาทัศนะ |
| **ระดับ** | **เกณฑ์การตัดสิน** |
| พอใช้  | ๑. ใช้กฎพื้นฐานทั่วไป* ใช้กฎพื้นฐาน หลักเกณฑ์ ตลอดจนหลักสามัญสำนึกทั่วไปในการปฏิบัติหน้าที่ ระบุประเด็นปัญหาหรือแก้ปัญหาในงาน

๒. ประยุกต์ประสบการณ์* พิจารณารูปแบบของข้อมูลแล้วสามารถระบุแนวโน้ม หรือระบุข้อมูลที่ขาดหายไปได้
* ประยุกต์ประสบการณ์และบทเรียนในอดีตมาใช้ในการปฏิบัติหน้าที่ ระบุประเด็นปัญหา หรือแก้ปัญหาในงาน
 |
| ดี | ใช้เกณฑ์เดียวกับระดับพอใช้ และต้องประยุกต์ทฤษฎีหรือแนวคิดซับซ้อน* ประยุกต์ทฤษฎีหรือแนวคิดที่ซับซ้อนมาใช้ในการพิจารณาสถานการณ์ปัจจุบัน ระบุประเด็นปัญหาในงานได้อย่างลึกซึ้ง แยบคาย แม้ในบางกรณี แนวคิดที่นำมาใช้และสถานการณ์ที่ประสบอยู่ดูเหมือนจะไม่มีความเกี่ยวข้องเชื่อมโยงกันเลยก็ตาม
 |
| ดีมาก | ใช้เกณฑ์เดียวกับระดับดี และต้องอธิบายปัญหา/งานในภาพองค์รวม* พิจารณาสถานการณ์ ประเด็น หรือปัญหาซับซ้อนด้วยกรอบแนวคิดและวิธีพิจารณาแบบมองภาพองค์รวม และอธิบายให้ผู้อื่นเข้าใจได้โดยง่าย
* จัดการสังเคราะห์ข้อมูล สรุปแนวคิด ทฤษฎี องค์ความรู้ ฯลฯ ที่ซับซ้อนเป็นคำอธิบายที่สามารถเข้าใจได้โดยง่าย และเป็นประโยชน์ต่องาน
 |
| ดีเด่น | ใช้เกณฑ์เดียวกับระดับดีมาก และต้องคิดนอกกรอบเพื่อสร้างสรรค์องค์ความรู้ใหม่* คิดนอกกรอบ พิจารณาสิ่งต่าง ๆ ในงานด้วยมุมมองที่แตกต่าง อันนำไปสู่การประดิษฐ์คิดค้น การสร้างสรรค์และการนำเสนอรูปแบบ วิธี ตลอดจนองค์ความรู้ใหม่ที่ไม่เคยปรากฏมาก่อนและเป็นประโยชน์ต่องาน และมหาวิทยาลัย
 |

|  |  |
| --- | --- |
|

|  |
| --- |
| **๓. การสั่งสมความเชี่ยวชาญ (Expertise)** หมายถึง สนใจใฝ่รู้ สั่งสมความรู้ ความสามารถของตนในการปฏิบัติงาน ด้วยการศึกษา ค้นคว้าและพัฒนาตนเองอย่างต่อเนื่องจนสามารถประยุกต์ใช้ความรู้เชิงวิชาการและเทคโนโลยีต่างๆ เข้ากับการปฏิบัติงานให้เกิดผลสัมฤทธิ์  |

 |
| **ระดับ** | **เกณฑ์การตัดสิน** |
| พอใช้ | ๑. ศึกษาหาความรู้ สนใจเทคโนโลยี และองค์ความรู้ใหม่ๆในสาขาอาชีพของตน* ติดตามเทคโนโลยี องค์ความรู้ใหม่ๆจากแหล่งต่างๆที่จะเป็นประโยชน์ต่อการปฏิบัติงาน
* ทดลองวิธีการทำงานแบบใหม่ เพื่อพัฒนาประสิทธิภาพ และความรู้ ความสามารถของตนในการปฏิบัติงานให้ดียิ่งขึ้น

๒. ความรอบรู้ในเทคโนโลยี* รอบรู้เท่าทันเทคโนโลยี หรือองค์ความรู้ใหม่ๆ แนวโน้มวิทยาการที่ทันสมัยในสาขาของตนและที่เกี่ยวข้องหรืออาจมีผลกระทบต่อการปฏิบัติงานของตน
 |
| ดี | ใช้เกณฑ์เดียวกับระดับดีพอใช้ และต้องสามารถนำวิชาการ องค์ความรู้ หรือเทคโนโลยีใหม่ๆ มาประยุกต์ใช้ในการปฏิบัติงานได้* ประยุกต์ใช้หลักวิชาการที่ต้องใช้ความชำนาญในการปฏิบัติงาน
* นำวิชาการความรู้ หรือเทคโนโลยีใหม่ๆมาประยุกต์ใช้ในการพัฒนาแนวทางปฏิบัติ ระบบงาน กลวิธีการให้บริการที่ต้องมีความชำนาญให้มีคุณภาพอยู่เสมอ
* สั่งสมความรู้ วิทยาการใหม่ๆ นำมาแลกเปลี่ยนเรียนรู้กับผู้มีความรู้อยู่เสมอ
 |
| ดีมาก | ใช้เกณฑ์เดียวกับระดับดี และต้องมีความรอบรู้ความเชี่ยวชาญในการปฏิบัติงานและสามารถนำความรู้ไปบูรณาการและปรับใช้ได้* มีความรู้ เชี่ยวชาญในงานหลายด้าน และสามารถนาความรู้ไปปรับใช้กับการปฏิบัติงานได้อย่างครอบคลุม
* นำความรู้เชิงบูรณาการของตนไปใช้ในการสร้างวิสัยทัศน์ เพื่อการปฏิบัติงานในอนาคต
* หาความรู้ที่เกี่ยวข้องกับงานทั้งเชิงลึก และเชิงกว้างอย่างต่อเนื่อง
 |
| ดีเด่น | ใช้เกณฑ์เดียวกับระดับดีมาก และต้องสนับสนุนความเชี่ยวชาญในหน่วยงาน* สนับสนุนให้เกิดบรรยากาศการเรียนรู้ และการพัฒนาความเชี่ยวชาญในหน่วยงาน มหาวิทยาลัย
* ให้การสนับสนุน ชมเชย เมื่อมีผู้แสดงออกถึงความตั้งใจที่จะพัฒนาความเชี่ยวชาญในงาน
* มีวิสัยทัศน์ในการเล็งเห็นประโยชน์ของเทคโนโลยี องค์ความรู้ หรือวิทยาการใหม่ๆต่อการปฏิบัติงานในอนาคต และสนับสนุน ส่งเสริมให้มีการนำมาประยุกต์ใช้อย่างต่อเนื่อง
 |